Thermopylae
Thermopylae (-arum, f.pl.; Graece Θερμοπύλαι, Neograece Θερμοπύλες 'portae calidae'), est locus in Phthiotide Graeciae ubi angustum iter litorale antiquitate exstitit. Nomen ex nonnullis naturalibus fontibus calidis deducitur. Hoc in loco anno 480 a.C.n., milites Spartani et Thespiani, Leonida duce, exercitui Persico, Xerxe duce, fortiter obstiterunt. Hodie litus in mare progressum est nec angustiae illae iam conspicuae sunt.